text: Pensionist: Fred og ro og lidt EU-tilskud får os til at leve længere
  19 maj 2017 kl. 14.09
  Når Varde Medborgerhus inviterer til den ugentlige omgang pensionistwhist, er 72-årige Bent Hansen flokkens yngste spiller, og han er slet ikke i tvivl om, hvorfor folk bliver så gamle på den vestjyske egn. 
  72-årige Bent Hansen er en af yngste pensionister, som kommer til de ugentlige slag whist i Vardes Medborgerhus. 
  Hans bud på, hvorfor Varde Kommune tager stikket hjem, når det handler om at leve længst er simpelthen fred og ro.
  Bent Hansen, pensionist, Varde Kommune: "Folk i Varde de tager det hele lidt mere med ro end for eksempel i København"
  - Folk i Varde de tager det hele lidt mere med ro end for eksempel i København, mener Bent Hansen.
  Bent Hansen, pensionist, Varde: "Folk, der stammer fra landbruget, de forlader ikke verden, før de kan få EU-tilskud til det"
  I følge Bent Hansen er der lige den ekstra dimension, der får folk til at blive gamle i kommunen.
  - De stammer jo allesammen fra landbrugssslægter. Folk, der stammer fra landbruget, de forlader ikke verden, før de kan få EU-tilskud til det, griner Bent Hansen mellem to slag whist.
  
  